Manchester United เมื่อตระกูลเกลเซอร์ ประกาศขายทีมปีศาจแดง
24 พฤศจิกายน 2565

Manchester United เมื่อตระกูลเกลเซอร์ ประกาศขายทีมปีศาจแดง
คงไม่มีข่าวไหนที่สร้างความฮือฮาให้กับวงการฟุตบอลไปมากกว่านี้แล้ว เมื่อคืนวันที่ 22 พฤศจิกายน 2022 ที่ผ่านมา ตระกูลเกลเซอร์ เจ้าของสโมสรปีศาจแดง Manchester United ได้ประกาศพร้อมขายสโมสร (พร้อมที่จะรับฟังทุกข้อเสนอที่ติดต่อเข้ามา) ภายหลังที่มีข่าวหลุดออกมาทำให้ราคาหุ้น Manchester United ได้ปรับตัวเพิ่มขึ้นถึง 14.57% ซึ่งราคาปิดของหุ้น Manchester United ปิดที่ราคา USD 14.94 (อ้างอิงจากข้อมูลเมื่อวันที่ 22/11/2022) คาดการณ์ว่า ตระกูลเกลเซอร์ต้องการข้อเสนอที่มากกว่า 5,000 ล้านปอนด์ (คิดเป็นเงินไทยประมาณ 200,000 ล้านบาท)
Manchester United ทีมที่มีรากฐานแฟนบอลมากที่สุดจากทั่วทุกมุมโลก โดยรายได้หลักๆ ของทีมปีศาจแดงมาจากตั๋วเข้าชมในสนาม Old Trafford ซึ่งสามารถรองรับแฟนบอลได้เกือบๆ 8 หมื่นที่นั่ง ค่าลิขสิทธิ์ถ่ายทอดสด รายได้จากการขายของที่ละลึกไม่ว่าจะเป็นเสื้อบอล สปอนเซอร์คาดอกเสื้อแข่ง (ซึ่งทีมปีศาจแดงได้บริษัท IT ยักษ์ใหญ่ Team Viewer เป็นสปอนเซอร์สนับสนุนทีม)
ณ ปัจจุบัน Manchester United มีมูลค่าตลาด (Market Cap) อยู่ที่ USD 2,461.3 Million ปัจจุบันซื้อขายที่ P/E 29.18 เท่า มี Dividend Yield อยู่ที่ 1.21% โดยปัจจุบันราคาล่าสุดอยู่ที่ USD 14.94 (อ้างอิงข้อมูลจากราคาปิดหุ้นของเมื่อวันที่ 22/11/2022)
ปัจจัยที่นักลงทุนควรรู้ก่อนเข้าลงทุนในหุ้นสโมสรฟุตบอล
หุ้นสโมสรฟุตบอลมีค่าสัมประสิทธิ์สหสัมพันธ์ (Correlation) เคลื่อนไหวไม่สัมพันธ์กับหุ้นในหมวดอื่นๆ ดังนั้นข้อมูลทางเศรษฐกิจ หรือ อัตราเงินเฟ้อ อาจจะไม่มีความสัมพันธ์กันอย่างสิ้นเชิง และสินทรัพย์ของสโมสรฟุตบอลคือรายชื่อนักฟุตบอลระดับโลก ซึ่งเป็นการยากในการประเมินมูลค่าที่เหมาะสม ซึ่งในการซื้อขายนักฟุตบอลอาจจะมี Emotion Value รวมอยู่ด้วย 
ผลบวกจากการกระจายวัคซีนอย่างมีประสิทธิภาพในยุโรปทำให้แฟนบอลสามารถกลับมาเข้าชมเกมฟุตบอลในสนามได้ซึ่งจะเป็นผลบวกแก่สโมสรยักษ์ใหญ่ในยุโรป เนื่องจากจะมีรายได้มหาศาลกลับเข้ามาสู่สโมสรอีกครั้ง (รวมถึงร้านค้าต่างๆ ภายในสนามด้วยไม่ว่าจะเป็น ร้านขายของที่ระลึก ร้านกาแฟและอาหาร)
การเข้าร่วมแข่งขันในฟุตบอลรายการ UFFA Champion League มีผลต่อรายได้อย่างมหาศาลต่อสโมสรที่จะได้รับจากองค์กร UFFA และเงินรางวัลจะเพิ่มขึ้นไปอีกถ้าสโมสรสามารถผ่านเข้าสู่รอบลึกๆ ของรายการนี้ได้  
การเปลี่ยนแปลงตัวผู้จัดการทีมและเปิดตัวนักเตะใหม่ๆ อาจมีผลต่อราคาหุ้นอย่างมีนัยยะ (ถึงแม้ว่าบางครั้งการซื้อนักเตะใหม่จะทำให้สโมสรมีหนี้สินเพิ่มขึ้น และไม่ได้การันตีว่าทีมจะต้องประสบความสำเร็จ)
KS Global Invest Tip:
Manchester United – จดทะเบียนซื้อขายในตลาดหลักทรัพย์ New York Stock Exchange (NYSE), ประเทศสหรัฐอเมริกา ซึ่งใช้ Ticker Code ในการซื้อขายว่า “MANU US” (ในรูปแบบของ US ADR) โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) Manchester United ทีมที่มีรากฐานแฟนบอลมากที่สุดจากทั่วทุกมุมโลก โดยรายได้หลักๆ ของทีมปีศาจแดงมาจากตั๋วเข้าชมในสนาม Old Trafford ซึ่งสามารถรองรับแฟนบอลได้เกือบๆ 8 หมื่นที่นั่ง ค่าลิขสิทธิ์ถ่ายทอดสด รายได้จากการขายของที่ละลึกไม่ว่าจะเป็นเสื้อบอล สปอนเซอร์คาดอกเสื้อแข่ง (ซึ่งทีมปีศาจแดงได้บริษัท IT ยักษ์ใหญ่ Team Viewer เป็นสปอนเซอร์สนับสนุนทีม)
Source: KS Global Invest, CFRA Research, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #Ksecurities #หลักทรัพย์กสิกร #หุ้นต่างประเทศ #หุ้นสหรัฐ #หุ้นเทค #ผลตอบแทน #MANU